Nomor Suku Cadang: 9Y-9846 9Y-9846 9Y-9846
Panjang (in.): 0,45
Tinggi (in): 0,15
Tipe Sekrup: Set Sekrup - Ujung Mangkuk Watter evangelie verkondig Kerkbode? Neels Jackson probeer kritici stil maak. | hier staan ek
Hierstaanek het die afgelope tyd twee artikels oor dwaalleer in Kerkbode publiseer:
Oor Julian Muller se ontkenning dat die Bybel die Woord van God is.
Oor Anton van Niekerk se ontkenning van die maagdelike geboorte, die opstanding van die vlees en die ewige lewe.
Daar was ook ‘n resensie oor ‘n boek van Marcus Borg en John Dominic Crossan oor Jesus se laaste lewensweek. Ds Johannes de Koning spreek Kerkbode skerp aan op sy blog (sien die artikel hier onder).
En raai wat: Neels Jackson kontak wraggies vir Ds de Koning, en eis dat hy die blogpos verwyder en om verskoning vra.
Hier is wat Ds de Koning op sy blog skryf n.a.v. Neels se protes:
Ek het ‘n skerp reaksie van Neels Jackson van DIE KERKBODE ontvang, waarin hy dit van my verwag om die Blogpost te verwyder en ‘n verskoning te plaas.
Ek het soos volg gereageer :
Baie dankie dat jy die moeite gedoen het om teenoor my, ‘n eenvoudige dominee op die platteland te reageer. Ek beskou jou as ‘n goeie joernalis, al sou ek nie altyd met jou inhoudelike beklemtonings saamstem nie.
Broer Neels, die laaste paragraaf (wat ek toegee skerp gestel is) moet teen die agtergrond van die reaksie as geheel gelees word. Die resensent is buitengewoon positief oor Borg, soveel so dat sy haarself as ‘n “Borg meisie” tipeer en haar positiewe waardering by implikasie vir “al sy boeke” laat deurskemer. Onthou ook asseblief dat Die Kerkbode nie ‘n teologiese vaktydskrif is nie, maar die kerk se koerant vir gewone lidmate. As ‘n resensent haar in gloeiende positiewe terme uitspreek oor Borg se boek(e) dink jy nie tog eerlik, Neels dat die gemiddelde lidmaat die (gevaarlike) gevolgtrekking sou kon maak dat hierdie man se teologie in geheel suiwer en opbouend is nie? Is dit dan nie positiewe propagering van dwaling nie? Dis mos tog nou ook nie so dat Borg (en ek weet jy weet dit baie goed) net so effens hier en daar van ons Gereformeerde waarhede verskil nie. (Selfs die resensent het die duidelike aanvoeling en het dit by kollegas verneem, dat sy teologie “vrydenkend” is.) Die hele koers van sy denke, Neels is teen dit wat evangeliese Christene glo. Die gevare van sy (en ander) se liberale denke is mos onder meer deur ‘n bekwame teoloog soos Adrio König duidelik uitgewys.
Neels, ons moet altyd oop vir oortuiging wees, maar ek voel dis reg om op te staan vir die waarheid en dis nodig om dit ‘n slag hard en duidelik te sê. Ek is nie ‘n eng persoon wat dink ons moet oor elke i se dotjie en t se kruisie saamstem nie, maar as dwaalleraars wat die liggaamlik opstanding van Jesus ontken se standpunte deur ons amptelike kerkblad(al is dit dan baie subtiel) bevorder word, gaan ek nie stilbly nie! As ek hieroor moet pak kry dan sal ek maar die pak vat!
Vriendelike groete (en steeds oop vir gesprek)
Die blogpos begin hier.
– Is DIE KERKBODE hoegenaamd nog opbouende leesstof vir gelowiges?
In die KERKBODE van 7 November 2014* is daar ‘n rubriek getiteld LEES DIÉ BOEK deur Ronell Bezuidenhout, ‘n leraar van die NG Kerk. Sy kies toe die boek, “THE LAST WEEK” geskryf deur Marcus Borg en John Dominic Crossan. Ronell raak liries oor die boek, soveel so dat sy haarself beskryf as ‘n “Borg meisie!” Is besondere bewondering vir een of ander teoloog noodwendig verkeerd? Seker nie. Nou wat pla my dan?
Marcus Borg is een van die leidende figure van die sogenaamde Progressiewe Christendom, wat radikaal verskil van die behoudende Evangeliese Christendom. Met Evangeliese Christendom bedoel ons diegene wat vashou aan die kernwaarhede van die historiese Christelike geloof van alle eeue soos sonde en vergifnis, die plaasvervangende en versoenende sterwe van Jesus Christus, redding deur geloof in Jesus as die engste weg tot saligheid en lewe na die dood. Die sogenaamde Progressiewe Christendom gaan ‘n heel ander koers op. Hulle sê dat God in elke godsdiens geken kan word, dat leerstellige waarheid nie belangrik is nie en is meer gesteld op die bevordering van sosiale en politieke sienings as die redding van sondaars!
Soos te verwagte word die gesag van die Bybel deur hulle ernstig onder verdenking geplaas. Borg beweer :
“I let go of the notion that the Bible is a divine product. I learned that it is a human cultural product, the product of two ancient communities, biblical Israel and early Christianity. As such, it contained their understandings and affirmations, not statements coming directly or somewhat directly from God.”
Oor Jesus se geboorte en kruisdood het hy die volgende te sê :
Ook word die liggaamlik historiese opstanding van Jesus deur Borg ontken :
“I do not think that the gospel stories of Easter require us to think of the resurrection in material physical terms. I see them as parables of the resurrection. Parables are about meaning. They are truth-filled and truthful stories, even as they may not be literally factual.”
Borg aanvaar wel die opstanding, maar bloot as ‘n “ervaringsmatige werklikheid.”** Volgens hom beleef Christene Jesus na sy dood as iemand wat die kwaliteite van God het.
Crossan is net so ver van die waarheid af. Sy siening van die opstanding word onder andere so beskryf :
“He proposes that it is historically probable that, like all but one known victim of crucifixion, Jesus’ body was scavenged by animals rather than being placed in a tomb.” (n.a.l.v. Jesus: A Revolutionary Biography -1994)
Nou is die vraag net, kan sogenaamde teoloë wat al hierdie basiese leerstellings van die Christelike geloof ontken, nog hoegenaamd as Christene beskou word? (Wat sou jou sienings dan moes wees om as ongelowige geklassifiseer te word?) En hoe kan ‘n NG predikant in gloeiende terme oor diesulkes se boeke skryf? Wat verkondig sy dan? Mens wonder…
‘n Mens wonder ook of DIE KERKBODE nog enigsins aanspraak kan maak om ‘n Christelike tydskrif te wees, laat staan nog die amptelike koerant van ‘n kerk wat beweer om die Drie Formuliere van Eenheid te bely. Dwaling word dan nou positief gepropageer. Hoeveel “kerk” is nog oor of het dit dalk bloot ‘n “bode” geword, en van wat?***
*My reaksie is bietjie laat, ek weet. Ons gemeente is egter nie ingeteken op DIE KERKBODE nie. Hier kom net so af en toe ‘n gratis promosie eksemplaar aan.
**Lees gerus Adrio König se “DIE EVANGELIE IS OP DIE SPEL” Hierin skryf hy duidelik oor die dwalings onder ons teoloë en die gevolge daarvan vir die kerk.
*** Ja, ek weet in die einste uitgawe van die Kerkbode is ‘n inspirerende artikel oor sendingwerk in Papua Nieu-Guinee. Sulke mooi nuus kan egter nie mens se teleurstelling oor die Kerkbode uitkanselleer nie. Een vlieg bederf immers ‘n hele bord kos!
KAN ONS IN DIE LIGGAAMLIK HISTORIESE OPSTANDING VAN JESUS GLO? (Kliek op SPOKE EET NIE VIS NIE)
Die sogenaamde Progressiewe Christendom wil soms suggereer dat Evangeliese Christene net bekommerd is oor siele en die hiernamaals. Dis natuurlik nie waar nie. Evangeliese Christene het nog altyd besef dat waar ons die evangelie bring daar ook aan mense se fisiese behoeftes en omstandighede hier en nou aandag gegee moet word. So is ons gemeente tans by die Boesmans op Tsintsabis betrokke deur verkondiging van die Woord, maar ook deur praktiese optrede om nood te help verlig!
8 thoughts on “Watter evangelie verkondig Kerkbode? Neels Jackson probeer kritici stil maak.”
“No person in history has provoked as much study, criticism, prejudice, or devotion as Jesus of Nazareth. In the theologian’s laboratory, Jesus is treated like a chameleon; He is forced to adapt to the backdrop painted by the theologian. The nineteenth-century liberals found a “liberal” Jesus; the existentialists found an existential hero; and the Marxists discovered a political revolutionary. Idealists found an idealistic Jesus and pragmatists discovered a pragmatic Christ. Then there is the scissors-and-paste Jesus. The things they see as unnecessary extras are excised by the scissors. It seems so scientific, but it is all done with mirrors. The magician’s art leaves us with an obscured Jesus. The scissors-and-paste method suffers from the problem of determining in advance what is authentic and what is myth in the biblical portrait of Jesus. The Christ we believe, the Christ we trust, must be true if we are to be redeemed. A false Christ or a substitute Christ cannot redeem. Ultimately our faith stands or falls with the biblical Jesus. We need Christ—the real Christ. A Christ born of empty speculation or created to squeeze into the philosopher’s pattern simply won’t do. A recycled Christ, a Christ of compromise, can redeem no one. A Christ watered down, stripped of power, debased of glory, reduced to a symbol, or made impotent by scholarly surgery is not Christ but Antichrist.” ~RC Sproul
Jaco mens wonder waarom Neels Jackson nie resensies van Sproul se boeke plaas nie? Ek mowt hom bietjie vra.
Dit is snaaks dat die NG kerk wat homself nog ‘n gereformeerde kerk noem byna geen van die gereformeerde teoloë se materiaal lees of resenseer soos jy tereg opmerk nie. Maar hulle is fluks by al die ander vreemde ouens. As die NG kerk en dan Kerkbode so gesonde tydskrif is om te lees, waarom sien mens geen boek van gesonde gereformeerde bronne wat aanbeveel word nie.
Ek het Neels Jackson via ‘n facebook nota gevra om hier op jou vraag te antwoord.
Neels, Kerkbode is ‘n antwoord aan die NG Kerk verskuldig. Ek hoop jy sal die integriteit hê om een te verskaf.
Lukas6,47-49 Elkeen wat na My toe kom en na my woorde luister en dit doen –Ek sal julle wys soos wie hy is.
Hy is soos ŉ man wat ŉ huis bou, wat gegrawe en diep ingegaan en die fondament op die rots gelê het: en toe die vloedwater kom en die stroom teen daardie huis losbreek, kon hy dit nie beweeg nie, omdat sy fondament op die rots was.
Petrus du Toit said:
Het Christus opgestaan? Daar is ‘n sleutel vraag wat vooraf eers beantwoord moet word, is die Bybel die absolute waarheid ? Hier is twee debatte : Is the Bible True? (Dr James White vs John Dominic Crossan (co-founder of The Jesus Seminar)
en dan The Resurrection Debate: John Dominic Crossan, Marcus Borg vs. James Renihan and James White.
Het onlangs ‘n gesprek gehad met Moeder op platteland wat reeds bedank het uit die NG kerk. (agv. fundamentele teologiese verskille). Sy het toe ook begin vrae vra rakende wat haar 14 jarige dogter geleer word By NG Sondagskool : Met ‘n skok het sy verneem hul moet boeke en videos van Rob Bell lees en kyk. (natuurlik het sy dadelik haar dogter ook uit Sondagskool geneem)
My Broeder Fanie is ook deur ‘n besorgde moeder (gemeentelid by NG Kerk in ooste van Pretoria) genader om by haar huis te kom praat met haar dogter en haar 11jarige kategese klas vriendinne oor die bestaan van die hel asook die duiwel, Hul word deur die kategese juffrou (toevallig die dogter van die Predikant) geleer dat daar geen Hel of duiwel is nie.
Is die laaste 2 videos op die speellys van 8 videos
Num 25:10 Die Here het toe vir Moses gesê: 11 “Pinehas seun van Eleasar, seun van die priester Aäron, het my toorn teen Israel laat ophou deurdat hy vir my eer opgekom het. Dit was nie nodig dat Ek self vir my eer moes opkom en die Israeliete vernietig nie.
Leave a Reply to Ben Biggs Cancel reply